google/wiki40b huggingface dataset:
Quinceañera

Dej

Maricruz (Adela Noriega) a Beatriz (Thalía) su spolužiačky a najlepšie priateľky, hoci Maricruz je chudobná a Beatriz je z bohatej rodiny. Obe majú 14 a tešia sa na ich oslava pätnástich narodenín. Pancho (Ernesto Laguardia) a Memo (Sebastián Ligarde) sú zaľúbení Maricruz. Maricruz opätuje lásku mechanika Pancha. Člen gangu Memo nadroguje Maricruz a presvedčí ju, že ju znásilnil. Ona sa rozhodne rozísť s Panchom. V rovnakom čase Gerardo, brat Maricruz, začne chodiť s Beatriz pod nátlakom, ktorý na neho vyvíja jeho mama na neho a na sestru, aby sa snažili napredovať v spoločenskom rebríčku.
Saint-Julien-de-Crempse

Poloha

Obec má rozlohu 11,18 km². Najvyšší bod je položený 188 m n. m. a najnižší bod 87 m n. m.

Obyvateľstvo

Počet obyvateľov obce je 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Braillans

Poloha

Obec má rozlohu 1,95 km². Najvyšší bod je položený 450 m n. m. a najnižší bod 329 m n. m.

Obyvateľstvo

Počet obyvateľov obce je 146 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Online Transaction Processing

Online Transaction Processing skrátene OLTP je technológia spracovania dát v reálnom čase. Dáta sú uložené v relačných databázových systémoch v aspoň tretej normálovej forme. Ide o prístup používaný v súčasnosti v prevažnej väčšine databázových aplikácií (historicky ešte pomerne nedávno dokonca vo všetkých databázových aplikáciách). Ako protiklad k OLTP je predovšetkým na analytické účely nad rozsiahlymi databázami používaná technológia OLAP (Online Analytical Processing).
Nemecký špic veľký

Povaha a držanie

Nemecký špic veľký sa povahou príliš neodlišuje od ostatných variet, možno len faktom, že sa hodí aj na stráženie domu viac ako špice trpasličie, alebo malé. Čo sa týka držania špicov, hodí sa aj do rodinného domu aj do bytu. Je silne fixovaný na svoju rodinu. Väčšie a stredné špice potrebujú trochu viac pohybu ako špice malé a trpasličie, no tieto potreby sa výborne pokryjú dennými prechádzkami. Špice sa výborne hodia do rodín s deťmi. Voči cudzím ľudom je nedôverčivý.

Znášanlivosť s inými zvieratami

Špice (veľké, stredné, malé, trpasličie, vlčie) sa ťažšie znesú s inými psami v jednej domácnosti, pokiaľ sa nepoznajú od mala ako šteňatá. Preto môže váš špic veľmi trpieť, keď si zadovážite do bytu nového psíka, a nebudete sa mu venovať toľko ako predtým – pes môže trpieť žiarlivosťou, môže sa cítiť nedocenený. Výnimkami nebýva ani agresívne správanie voči cudzím psom. Čo sa týka iných zvierat, ako napríklad mačky, drobné hlodavce alebo iné zvieratá, špice s nimi nemávajú problém – absencia loveckého pudu ich robí výbornými spoločníkmi, ktorých len tak niečo nerozruší. Vďaka týmto vlastnostiam sa špic hodí okrem iného aj ako výborný strážca domu, či bytu.

Starostlivosť

Všetky variety špicov (ale najmä malé a trpasličie) vyžadujú starostlivosť o srsť – kefovanie. Srsť u špicov veľých je však menej husto nasadená ako u špicov malých a trpasličích, preto je jej česanie menej obťažné. Špica by ste mali česať každý deň-dva, aby srsť nesplstnatela. Intervaly česania v zime môžu byť dlhšie ako v časoch výmeny srsti na jar a na jeseň.
Deutscher Großspitz, ako aj Mitel spitz (stredný špic) a všetky iné variety tohoto plemena sú psy milé, verné a oddané. Ich dlhovekosť, všestrannosť, prispôsobivosť a absencia loveckého pudu ich robia nenahraditeľnými spoločníkmi.
Country rap

Ďalšie príklady

Niektoré jednotlivé hudobné skladby Country ukazujú na vplyv Rapu, ako sú skladby Tonyho Keitha „Getcha Some“ a „I Want To Talk about Me“, ktorých súčasťou sú hovorené slovné verše recitované vytrvalým rytmom. Rovnaký štýl sa vzťahuje na skladbu skupiny The Bellamy Brothers - „Country Rap“ z roku 1987. Neal McCoy tiež nahral rap verziu ústrednej melódie k The Beverly Hillbillies s názvom „Hillbilly Rap“, ktorá obsahuje vzorky z iných rapových skladieb.
Menat (obec)

Poloha

Obec má rozlohu 20,31 km². Najvyšší bod je položený 674 m n. m. a najnižší bod 346 m n. m.

Obyvateľstvo

Počet obyvateľov obce je 569 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Basketbalová extraliga žien 2003/04

Systém súťaže

Po odohraní základnej časti, ktorá sa hrala štvorkolovo, nasledovala nadstavbová časť v skupine o 5. – 8. miesto. Družstvám sa v nadstavbovej časti započítavali výsledky odohraté v základnej časti. Družstvá na 1. až 4. mieste po základnej časti postúpili priamo do semifinále play-off, ktoré sa hralo na 3 víťazné zápasy, rovnako ako duely o 3. miesto a finále. Posledné družstvo zostúpilo do 1. ligy.
Slovania (seriál)

Produkcia

Pripravovaný televízny seriál Slovania bude mať 12 častí, každá 40-minútová epizóda má rozpočet 300-tisíc eur, čo predstavuje celkovú sumu 3,6 milióna eur. Seriál vyrába spoločnosť Wandal Production. Na výrobe bude spolupracovať aj TV JOJ, ktorá projekt podporuje 50-timi percentami z rozpočtu. Ministerstvo kultúry Ukrajiny podporuje projekt sumou 830-tisíc eur.
Réžie sa ujme slovenský režisér Peter Bebjak, ktorý stojí za úspešným filmom Čiara či seriálmi Za Sklom a Trhlina. Námet a scenár napísali Veronika Kolejáková, Jozef Koleják, Ján Luterán, Kira Lévai a Danica Hričová.
Nakrúcať sa bude od mája do novembra 2019 na severe Ukrajiny, konkrétne v Žytomyrskej oblasti, neďaleko Kyjeva, kde boli pre účely seriálu postavené historické slovanské sídla, v Česku a Maďarsku. Postprodukčné práce budú prebiehať na Slovensku.
Wentzwiller

Poloha

Obec má rozlohu 4,71 km². Najvyšší bod je položený 418 m n. m. a najnižší bod 328 m n. m.

Obyvateľstvo

Počet obyvateľov obce je 716 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Citroën TUB

História a technika

Citroën TUB bol prvé vozidlo svojho druhu, môžeme ho pokladať za predchodcu dnešných dodávok, VANov. Mal predný náhon, kabínu v celku s prepravným priestorom. Mal hydraulicky ovládané bubnové brzdy a trojstupňovú manuálnu prevodovku. Pruženie vpredu zabezpečovali inovatívne torzné tyče, vzadu bolo použité klasické listové pérovanie tej doby. 50 kusov dostalo výkonnejšiu verziu motora z automobilu Citroën Traction Avant 11CV, s tým boli spojené drobné technické úpravy a tak model dostal nové označenie TUC.
Presnejšie záznamy sa nezachovali z dôvodu nemeckej okupácie Francúzska. Po vojne ho nahradil model Citroën Typ H. Citroën TUB bol reinkarnovaný v štúdií Citroën Tubik.

TUB Electrique

Automobilka predstavila koncom roku 1939 prototyp elektromobilu postavenom na podvozku TUB. V rokoch 1941 a 1942 bolo vyrobených približne 100 kusov. Elektromotor bol napájaný olovenými batériami, ktoré boli uložené v drevenej bedni na podlahe v nákladovom priestore. Elektromotor bol jednosmerný o výkone 23kW s ktorým vozidlo dosahovalo rýchlosť 60km/h. Vzhľadom k maximálnej rýchlosti 70km/h pri benzínovej verzií to nebol veľký rozdiel oproti konvenčným motorizáciám. Dojazd na jedno nabitie bol približne 50km. Po elektromobiloch však v tej dobe nebol dopyt a tak výroba nepokračovala. 
Jeho užitočnosť sa ukázala už počas druhej svetovej vojny, kedy bol nedostatok pohonných hmôt, ktoré TUB Electrique nepotreboval.
Montséret

Poloha

Obec má rozlohu 11,31 km². Najvyšší bod je položený 240 m n. m. a najnižší bod 55 m n. m.

Obyvateľstvo

Počet obyvateľov obce je 500 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
František de Paula Knobloch

Životopis

Zvonolejár, bol činný v prvých desaťročiach 19. stor. Zvony dodával aj na územie dnešného Maďarska.
L’Étang-Salé

Polohopis

L' Étang-Salé má rozlohu 38,65 km².

Obyvateľstvo

L' Étang-Salé má 13484 obyvateľov (2009).
Sainte-Foy (Seine-Maritime)

Poloha

Obec má rozlohu 6,72 km². Najvyšší bod je položený 154 m n. m. a najnižší bod 65 m n. m.

Obyvateľstvo

Počet obyvateľov obce je 559 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anagram

Anagram (z gr. anagrafein - prepísať) alebo prešmyčka je slovo alebo fráza vytvorená preskupením písmen iného slova alebo frázy, zvyčajne s použitím všetkých originálnych písmen presne raz. Z pravidla pri tom dochádza k zaujímavej zmene významu. Anagram patrí medzi obľúbené slovné hry a hlavolamy.  
Pôvodné slovo alebo fráza je známe ako predmet anagramu. Každé slovo alebo fráza, ktorá presne reprodukuje písmená v inom poradí, je anagram. Niekto, kto vytvára anagramy, môže byť nazývaný "anagramik" a cieľom seriózneho alebo kvalifikovaného anagramika je vytvoriť anagramy, ktoré odrážajú alebo komentujú svoj predmet.

HISTÓRIA

Anagramy sa dajú vysledovať až do obdobia starovekých Grékov a boli potom známe ako "Themuru" alebo zmena, ktorá mala nájsť skrytý a mystický význam v menách. Počas stredoveku boli populárne v celej Európe, napríklad s básnikom a skladateľom Guillaume de Machautom. Hovorí sa, že sa vrátili aspoň k gréckemu básnikovi Lycophronovi, v treťom storočí pred nl; ale toto sa spolieha na vysvetlenie Lycophron, ktoré dal John Tzetzes v 12. storočí.
Akýkoľvek historický materiál na anagramoch sa musí vždy interpretovať z hľadiska predpokladov a pravopisov, ktoré boli aktuálne pre daný jazyk. Najmä pravopis v angličtine bol pomaly fixovaný. Boli tu pokusy regulovať tvorbu anagramov, dôležitá v angličtine bola práca George Puttenhamovej Anagram or Posy Transposed v The Art of English Poesie (1589).
Prats-de-Mollo-la-Preste

Poloha

Obec má rozlohu 145,09 km². Najvyšší bod je položený 2 693 m n. m. a najnižší bod 575 m n. m.

Obyvateľstvo

Počet obyvateľov obce je 1 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Andrés Manuel López Obrador

Životopis

AMLO sa narodil v obci Tepetitán v samospráve Macuspana na juhovýchode štátu Tabasco. V roku 1986 skončil štúdium na Universidad Nacional Autónoma de México po tom, ako ho predtým prerušil, aby sa zapojil do politiky. Jeho politická kariéra začala už v roku 1976, kedy sa stal členom Inštitucionálnej revolučnej strany (PRI) v Tabascu a nakoniec sa stal lídrom strany v celom štáte. V roku 1989 vstúoil do Strany demokratickej revolúcie (PRD) a bol kandidátom strany na pozíciu guvernéra štátu Tabasco v roku 1994. Bol celonárodným lídrom strany PRD medzi rokmi 1996 – 1999. V roku 2000 bol zvolený za starostu mesta Mexiko, kde pôsobil do roku 2005. V roku 2012 odišiel z PRD a v roku 2014 založil Národné hnutie obnovy (MORENA), ktoré viedol do roku 2017.

Prvé pokusy o kreslo prezidenta

López Obrador sa o úrad prezidenta uchádzal trikrát - vo voľbách v roku 2006, 2012 aj 2018. V roku 2006 ako kandidát Strany demokratickej revolúcie skončil tesne na druhom mieste za víťazom Felipem Calderónom (PAN) v pomere 35,9% ku 35,3%. V roku 2012 skončil znovu ako kandidát PRD opäť druhý, keď ho porazil Enrique Peña Nieto (PRI) v pomere 38,2% ku 31,6%. V oboch prípadoch mal teritoriálne podporu najmä v južných štátoch (domovské Tabasco, Guerrero, Oaxaca).

Úrad prezidenta od roku 2018

López Obrador bol kandidátom na prezidenta po tretí krát vo voľbách v roku 2018, kedy kandidoval za Juntos Haremos Historia, koalíciu zloženú z ľavicovej Strany práce, pravicovej Strany sociálneho stretu a Národného hnutia obnovy (MORENA). Vo voľbách získal 53 % hlasov a zvíťazil vo všetkých štátoch s výnimkou Guanajuata. V kampani hovoril o navýšení finančnej pomoci pre študentov, zdvojnásobení penzií pre dôchodcov, zdvojnásobení minimálnej mzdy, amnestii pre drogových kriminálnikov či o výstavbe 100 nových univerzít a o bezplatnom prístupe na verejné vysoké školy.
Taktiež avizoval ukončenie drogovej vojny proti kartelom a legalizáciu niektorých drog ako marihuana. Ohlásil, že zruší projekt na výstavbu nového medzinárodného letiska pre hlavné mesto, ktorý bol obklopený škandálmi a možnými dopadmi na životné prostredie. Tiež chcel vyhlásiť referendum na predošlé energetické reformy, implementované v roku 2013, ktoré ukončili štátnu kontrolu nad ropnou spoločnosťou Pemex, ktorej zisky predstavovali 18% celkových príjmov rozpočtu verejného sektoru. Deklaroval tiež politiku stimulov a podpory pre poľnohospodársky sektor krajiny, ako aj oddialenie opätovného vyjednania dohody NAFTA až do volieb. K jeho ambicióznym plánom patrí výstavba ďalších ropných rafinérií, navýšenie sociálnych výdavkov, zníženie platov a výhod politikov a decentralizácia vlády, spočívajúca v presunutí niektorých vládnych rezortov a agentúr z hlavného mesta do iných štátov Mexika.
Nagykállósky obvod

Nagykállósky obvod (maď. Nagykállói kistérség) je bývalá administratívna jednotka v župe Szabolcs-Szatmár-Bereg v Maďarsku. Jeho obvodným mestom bolo mesto Nagykálló.
Po horách, po dolách

Premietanie

Film sa premietal asi v 50 kinách na Slovensku čo v tom období predstavovalo len 25 % vtedajšej kinofikácie. Premiéra filmu sa uskutočnila v Prahe 7. decembra 1929 (v Bratislave až v roku 1931) a neskôr sa premietala v Kyjove a Vysokom Mýte. Z filmu bola v roku 1931 vyrobená druhá zrevidovaná verzia s metrážou 1 811 metrov (pôvodná metráž filmu bola cca 1 800 – 2 000 metrov). Snímku si natočil Plicka sám, kamerou značky Šlechta, ktorú získal od Matice slovenskej. V roku 1933 bol film odoslaný matičnému odboru do Petrovca v Juhoslávii na distribúciu medzi tamojších Slovákov a tam natrvalo zostal. Snímku financovala Matica slovenská.

O filme

Približne hodinový dokument zaznamenáva ľudovú architektúru, kroje, detské hry, obrady, zvyky (vynášanie moreny, dožinky) a iné národopisné a folklórne osobitosti slovenského ľudu. Snímka obsahuje aj poetické medzititulky. Karol Plicka chápal film nielen ako prostriedok na zachovanie záznamu detských hier, tradičných obradov, sviatočných zvykov, osobitnej ľudovej architektúry, ktoré boli neodmysliteľnou súčasťou života roľníka či remeselníka v slovenskej dedine, ale tiež ako prostriedok umeleckého výrazu. Nasnímaný materiál Plicka sústredil do viacerých etnografických filmov. Prvým bol Za slovenským ľudom, kde kládol veľký dôraz na estetickú stránku. Film Po horách, po dolách obsiahol teritoriálne veľkú časť Slovenska a tiež Podkarpatskú Rus, ktorá bola súčasťou vtedajšieho Československa. Konkrétne sa natáčalo v obciach Važec, Čičmany, Zliechov, Hrochoť, Heľpa, Ždiar. Ani druhý Plickov celovečerný film Po horách, po dolách (1929) však nezapadá do rámca dokumentárnej tvorby v užšom zmysle slova. Všetky určujúce aspekty diela – strih, skladba, réžia – sa podriaďujú odborne dokumentačným cieľom. Iba výrazná kameramanská štylizácia sa vymyká z tohto prístupu. Plickov film opäť považovali za príklad "v odbore vedeckého filmu". Autorsky výrazne štylizované a monumentalizujúce zábery nesprevádza rovnako zodpovedné esteticky premyslené komponovanie celku. Film sa rozpadá na rad samostatných, veľmi voľne súvisiacich častí. Aj vnútri jednotlivých sekvencií prevláda opis akcie, nie výpoveď o jej podstate, súvislostiach či esteticko-emocionálnych hodnotách. Parciálnym prínosom diela je využívanie polodetailov a detailov ako funkčných prvkov filmovej vyjadrovacej štruktúry. Úsilie o vznik slovenského dokumentárneho filmu úspešne zavŕšila snímka Zem spieva (1933).
Olomoucký jazykový ostrov

Dejiny

Spočiatku po vyhlásení ČSR miestni Nemci uvažovali, že sa pripoja k provincii Sudetenland, vyhlásenej Nemeckým Rakúskom, ktoré si naň činilo nárok.
V čase vyhlásenia ČSR mal Olomouc približne 20-tisíc obyvateľov, pričom približne tretinu tvorili Česi. Napriek českej menšine bol Olomouc spravovaný čisto nemeckým zastupiteľstvom, potreby českej menšiny boli zanedbávané. Neskrývaným cieľom snáh o odčinenie národnostnej nespravodlivosti bolo počeštenie Olomouca, to sa dalo dosiahnuť jedine administratívnym pripojením českých predmestských obcí. Obce, ktoré sa mali pripojiť k Olomoucu a vytvoriť Velký Olomouc, sa dali rozdeliť na dve skupiny, české a nemecké. Tak sa aj obce olomouckého jazykového ostrova (Nová Ulice a obce Neředín, Nové Sady, Nový Svět, Povel a Pavlovičky (vtedy Pavlovice), ktoré mali úplne nemeckú radničnú správu, stali súčasťou Velkého Olomouca. V týchto obciach vyvinul takzvaný Okresní národní výbor ešte pred začatím rokovaní o integrácii iniciatívu, ktorá mala viesť k zosadeniu miestnej správy.
Počet obyvateľov Olomouca sa pripojením 13 predmestských obcí zvýšil z 22-tisíc na 57-tisíc, zároveň sa rozloha mesta zväčšila z 300 ha na 4 053 ha.

Demografia

Podľa sčítania z roku 1910 žilo na území jazykového ostrova 37 443 obyvateľov, pričom 24 628 malo obcovaciu reč nemeckú (66 %). V roku 1921, v prvom česko-slovenskom sčítaní, sa na tom istom území sčítalo 42 149 obyvateľov, z nich tvorili Nemci už len 17 059 (40 %).
Mária Kolíková

Život

Mária Kolíková v roku 1999 absolvovala Právnickú fakultu Univerzity Komenského v Bratislave. Po absolvovaní do roku 2002 pracovala ako advokátska koncipientka, od roku 2003 je advokátka. V roku 2006 bola menovaná do funkcie riaditeľky Centra právnej pomoci. Od roku 2007 do júla 2010 pracovala v advokátskej kancelárii Mária Kolíková. Od júla 2012 do marca 2016 opäť pôsobila v advokácii, vo firme Kolíková & Partners, s.r.o.
V rokoch 1998 až 2001 vyučovala na letných a jarných školách ľudských práv pre študentov práva, v roku 2001 založila a do roku 2005 vyučovala predmet Právna klinika pre komunity na Právnickej fakulte Trnavskej univerzity v Trnave. V rokoch 2007 až 2009 vyučovala na Katedre ústavného práva Právnickej fakulty Trnavskej univerzity v Trnave.

Činnosť v štátnej správe

V roku 2006 ju ministerka spravodlivosti Lucia Žitňanská vymenovala za prvú riaditeľku novovzniknutého Centra právnej pomoci. V decembri 2006 ju minister spravodlivosti Štefan Harabin odvolal a zároveň rozhodol o okamžitom ukončení jej pracovného pomeru.
Štátnou tajomníčkou sa stala v júli 2010, vo funkcii zostala do marca 2012. V máji a júni 2012 bola externou poradkyňou Ministra spravodlivosti ČR pre oblasť reforiem v justícii. Následne sa vrátila do advokácie. Už počas pôsobenia v Radičovej vláde bola vnímaná ako pravá ruka ministerky Lucie Žitňanskej. V marci 2018 sa o nej hovorilo ako o možnej náhradníčke Lucie Žitňanskej v novej vláde. Ministrom spravodlivosti sa nakoniec stal Gábor Gál.
V auguste 2018 oznámila svoj odchod z ministerstva. Ako možná náhradníčka bola spomenutá Edita Pfundtner. Kolíková odchod odôvodnila aj únosom vietnamského občana na ktorom sa mohol podieľať aj štát: „Nemôžem sa tváriť, že som len odborník a nie som člen vlády. Som člen vlády, je to verejná funkcia, ktorá súvisí s politikou,“ vyhlásila.
Simandres

Poloha

Obec má rozlohu 10,45 km². Najvyšší bod je položený 377 m n. m. a najnižší bod 178 m n. m.

Obyvateľstvo

Počet obyvateľov obce je 1 607 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pow R. Toc H.

Kompozícia

Ide o experimentálnu skladbu, v ktorej väčšej časti je dominantným nástrojom klavír, ktorému vo veľkej miere sekundujú najrôznejšie vokálne efekty. Výraz „Toc H.“ označoval v kóde armádnych signalistov skratku „TH“, čo bolo označenie pre Talbot House, klub, kde dôstojníci aj mužstvo si boli rovní. Ten sa neskôr stal medzidenominačnou kresťanskou spoločenskou organizáciou.
Podľa bubeníka Nicka Masona sledovali členovia Pink Floyd vo vedľajšom štúdiu skupinu The Beatles, ktorá nahrávala pieseň „Lovely Rita“ z albumu Sgt. Pepper’s Lonely Hearts Club Band. Práve v skladbe „Pow R. Toc H.“, ktorá bola nahrávaná v rovnakej dobe, sú použité podobne znejúce efekty a zvuky.

Živá a alternatívna verzia

Prvý doložený koncert, v ktorého setliste sa nachádzala „Pow R. Toc H.“, odohrali Pink Floyd 14. októbra 1966 v londýnskom kostole Všetkých svätých, išlo o benefičný koncert pre London Free School. Dĺžka živého prevedenia presahovala aj 11 minút, pretože doprostred skladby bola vložená dlhá improvizovaná inštrumentálna pasáž. V roku 1969 bola pieseň premenovaná na „The Pink Jungle“ a stala sa súčasťou suity „The Journey“ z tematických koncertov The Man and the Journey. Zrejme naposledy zaznela „Pow R. Toc H.“ na vystúpení 1. novembra 1969 v Manchesteri.
Pôvodná verzia nahratá pre album The Piper at the Gates of Dawn má dĺžku 4 minúty a 26 sekúnd. Nepočítajúc zaradenie tohto albumu do rôznych box setov, nebola skladba „Pow R. Toc H.“ vydaná na žiadnom kompilačnom albume.
Le Quesnoy-en-Artois

Poloha

Obec má rozlohu 7,92 km². Najvyšší bod je položený 135 m n. m. a najnižší bod 59 m n. m.

Obyvateľstvo

Počet obyvateľov obce je 357 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marguerite Yourcenar

Život

Narodila sa v Bruseli otcovi Michelovi a matke Fernande de Cartier de Marchienne, ktorá desať dní po pôrode skonala. Marguerite vychovávala matka jej otca a nekonformný otec, večný cestovateľ. Marguerite zmaturovala výborne z gréčtiny a latinčiny v Nice, bez toho aby navštevovala školu. Jej štúdium obstarávali výhradne súkromní učitelia. Svoju prvú poému napísala v r. 1921 a signovala ju Yourcenar, čo má byť anagram mena Crayencourt. Nasledujúcich osem rokov cestovala s otcom po Európe a zažívala prvé lásky. Po skone otca v roku 1929, ktorý stihol prečítať jej prvý román, viedla v Paríži bohémsky život. V tomto roku tiež vydala tento prvý román v klasickom štýle Andrého Gidea "Alexis ou Le traité du vain combat" (Alexis alebo pojednanie o prehratom boji). Je napísaný vo forme dlhého listu, v ktorom sa pisateľ-významný hudobník a homosexuál priznáva svojej manželke. Oznamuje jej svoje rozhodnutie opustiť ju v záujme pravdy. Časť deja sa odohráva aj v Bratislave.
Marguerite cestuje do Paríža, Athén, Bruselu, na grécke ostrovy a do Istanbulu. Napriek tomu, že má rada ženy, zamiluje sa do muža menom André Fraigneau, spisovateľa a editora vo vydavateľstve Grasset. Píše novely "Les nouvelles orientales","Feux" a román "Coup de grace".
V roku 1939 sa ocitá v nebezpečnej Európe bez finančných prostriedkov. Odchádza do USA hľadať svoju priateľku Grace Frick, s ktorou sa rozišla v roku 1937. Zostala s ňou žiť až do 1979. V roku 1950 sa usídlila na ostrove Mount Desert Island v Maine. Postavila si tam dom s názvom "Petite-Plaisance". V r. 1947 sa stala americkou občiankou. Vyučovala literatúru a dejepis do r. 1953.
Keď vydala r. 1951 svoj román Hadrianove pamäti a iné prózy, dosiahla svetový úspech a potvrdenie statusu spisovateľky. V r. 1970 bola zvolená do Kráľovskej belgickej akadémie literatúry a jazyka, o desať rokov neskôr ju zvolili do Francúzskej akadémie ako prvú ženu v histórii akadémie. Udialo sa to so silnou podporou Jeana d´Ormessona, spisovateľa-člena akadémie.
Jej život prebiehal medzi písaním v izolácii v Mount Desert Island a cestovaním po svete s Jerrym Wilsonom, svojím posledným tajomníkom. Skonala 17.12.1987, je pochovaná v Maine. Okrem iných destinácií navštívila aj Slovensko, kam sa prišla inšpirovať so zámerom napísať román o sv. Alžbete Uhorskej /otec Andrej II./, nar. r. 1207 na Bratislavskom hrade. Pôvodne chcela spojiť do jednej knihy dve biografie, chcela pridať Alžbetu Bátoryovú avšak projekt neuskutočnila.

Dielo

Od historických románov až po biografie, dielo M. Yourcenar možno pripísať na margo prežívania epochy, je to návrat k estetizmu a tradícii so želaním vyjadriť konečnosť literatúry: rozprávanie. Súc inšpirovaná orientálnou múdrosťou sa nikdy nevzdialila od humanizmu renesancie: "Skutočné miesto zrodu je tam, kde ťa zavedú inteligentné pohľady na seba samého: moje prvé domoviny boli knihy."(cit. Marguerite Yourcenar:Hadriánove pamäti)
Sablonceaux

Poloha

Obec má rozlohu 22,09 km². Najvyšší bod je položený 40 m n. m. a najnižší bod 3 m n. m.

Obyvateľstvo

Počet obyvateľov obce je 1 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Heracles

Heracles je rod vyhynutých vtákov, ktorého jediným druhom je Heracles inexpectatus. Ide o obrovského papagája, ktorý žil pred 19 – 16 miliónmi rokov v ranom miocéne na Novom Zélande. V roku 2008 sa našli dve kosti z nôh, podľa ktorých sa váha jedinca odhadla na 7 kg (dvakrát toľko ako dnešný najväčší papagáj Strigops habroptila). Kosti boli mohutné a hrubostenné a predpokladá sa, že vták bol nelietavý. Obýval subtropický dažďový prales.
Kerprich-aux-Bois

Poloha

Obec má rozlohu 6,45 km². Najvyšší bod je položený 314 m n. m. a najnižší bod 257 m n. m.

Obyvateľstvo

Počet obyvateľov obce je 147 (2011).
Nasledujúci graf zobrazuje vývoj počtu obyvateľov v obci.
Zdroje: INSEE